
О Б А В Е Ш Т Е Њ Е
О НАЧИНУ И РОКОВИМА ПРИЈАВЉИВАЊА ЗА ГЛАСАЊЕ ВАН БИРАЧКОГ МЕСТА

Обавештавају се сви бирачи који су уписани у извод из бирачког списа за неко од бирачких места на територији општине Црна Трава, а који услед тешке болести, старости или инвалидитета нису у могућности да гласају на самом бирачком месту, да могу извршити пријаву за гласање ван бирачког места на следећи начин:
· Код Изборне комисије општине Црна Трава:

Пријављивање се може извршити почев од 22. октобра 2026. године, па све до 25. октобра 2026. године најкасније до 11:00 часова.

Пријава се врши позивом на број телефона изборне комисије: 

· Бојан Цекић – председник Изборне комисије: 062/303-475
· Иван Синадиновић – заменик председника Изборне комисије: 0642540365 
· Александар Николић – секретар Изборне комисије: 065/88-11-303

· Код Бирачког одбора (на сам дан гласања):

Бирачи се могу пријавити и непосредно свом припадајућем бирачком одбору на територији општине Црна Трава на дан гласања, 25. октобра 2026. године, најкасније до 11:00 часова.

Приликом пријављивања потребно је преко телефона или лица које вас пријављује доставити следеће податке: име и презиме бирача, јединствени матични број грађана (ЈМБГ), адресу на којој се бирач налази на подручју које обухвата то бирачко место, као и разлог због којег није у могућности да дође на бирачко место.
Гласање ван бирачког места спровешће три повереника бирачког одбора у току изборног дана, уз потпуно обезбеђивање тајности и слободе гласања.

ОПШТИНСКА ИЗБОРНА КОМИСИЈА ОПШТИНЕ ЦРНА ТРАВА


